न्यूयॉर्क में मस्जिद और मंदिर पर पेट्रोल बम से हमला  
अमेरिका के न्यूयॉर्क में अज्ञात हमलावरों ने दो मंदिरों, एक इस्लामिक सेंटर और एक अन्य जगह पेट्रोल बम फेंके।
अमेरिका के न्यूयॉर्क शहर में एक मस्जिद और मंदिरों समेत चार जगहों पर पेट्रोल बम से हमले किए गए हैं। न्यूयॉर्क में अज्ञात हमलावरों ने दो मंदिरों, एक इस्लामिक सेंटर और एक अन्य जगह पेट्रोल बम फेंके।

	इस इलाके में एशिया, अफ्रीका और लैटिन अमेरिकी मूल के लोग रहते हैं जिस समय मस्जिद पर हमला हुआ वहां रात की नमाज खत्म हुई थी और कम से कम 80 लोग परिसर में मौजूद थे। इन हमलों में संपत्ति का नुकसान हुआ है लेकिन किसी के मरने या घायल होने की खबर नहीं है। पुलिस मामले की खोजबीन कर रही है लेकिन अभी तक किसी की गिरफ्तारी नहीं हुई है।

	पुलिस इस बात की जांच कर रही है कि कहीं ये हेट क्राइम तो नहीं है। वहां लगे निगरानी कैमरों के वीडियो फुटेज भी खंगाल रही है। इस बीच न्यूयॉर्क के मेयर ने इन हमलों की निंदा की है।